CELEX: 22014D0717(01)
Language: sl
Date: 2014-06-20 00:00:00
Title: Priporočilo Pridružitvenega sveta EU-Libanon z dne 20. junija 2014 o izvajanju akcijskega načrta EU-Libanon v okviru evropske sosedske politike

17.7.2014   
            
            
               SL
            
            
               Uradni list Evropske unije
            
            
               C 227/1
            
         PRIPOROČILO PRIDRUŽITVENEGA SVETA EU-LIBANON
   z dne 20. junija 2014
   o izvajanju akcijskega načrta EU-Libanon v okviru evropske sosedske politike
   2014/C 227/01
   PRIDRUŽITVENI SVET EU-LIBANON JE –
   ob upoštevanju Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Republiko Libanon na drugi strani (v nadaljnjem besedilu: Sporazum) ter zlasti člena 76(2) Sporazuma,
   ob upoštevanju naslednjega:
   
               (1)
            
            
               Pogodbenici v skladu s členom 86 Sporazuma sprejmeta vse splošne ali posebne ukrepe, potrebne za izpolnjevanje svojih obveznosti iz Sporazuma, ter poskrbita za doseganje ciljev iz Sporazuma.
            
         
               (2)
            
            
               Pogodbenici Sporazuma sta odobrili besedilo drugega akcijskega načrta EU-Libanon v okviru evropske sosedske politike (v nadaljnjem besedilu: akcijski načrt EU-Libanon).
            
         
               (3)
            
            
               Akcijski načrt EU-Libanon bo podpiral izvajanje Sporazuma, pri čemer bosta pogodbenici sporazumno določili in sprejeli konkretne ukrepe, ki bodo zagotovili praktične smernice za izvajanje Sporazuma.
            
         
               (4)
            
            
               Akcijski načrt EU-Libanon ima dvojni namen, in sicer določitev konkretnih ukrepov za izpolnjevanje obveznosti pogodbenic, določenih v Sporazumu, ter zagotavljanje širšega okvira za krepitev odnosov med EU in Libanonom, da bi se v skladu s splošnimi cilji Sporazuma znatno okrepilo gospodarsko povezovanje in poglobilo politično sodelovanje –
            
         SPREJEL NASLEDNJE PRIPOROČILO:
   Edini člen
   Pridružitveni svet priporoča, da pogodbenici izvajata akcijski načrt EU-Libanon (1) v okviru evropske sosedske politike, v kolikor se z izvajanjem dosegajo cilji Evro-mediteranskega sporazuma o pridružitvi med Evropsko skupnostjo in njenimi državami članicami na eni strani ter Republiko Libanon na drugi strani.
   
      V Bruslju, 20. junija 2014
      
         
            Za Pridružitveni svet
         
         
            Predsednica
         
         C. ASHTON
      
   
   
      (1)  Glejte dokument 17588/13 na http://register.consilium.europa.eu.